b'\n_START_ARTICLE_\nRa\xc3\xafssa Berg\n_START_SECTION_\nPrimers anys\n_START_PARAGRAPH_\nRa\xc3\xafssa Berg era la filla de Lev Berg i Polina Kotlovker, tots dos naturals de Bender, a la zona jueva. Per tal d\'estudiar a la Universitat de Moscou, Lev Berg es convert\xc3\xad al luteranisme i esdevingu\xc3\xa9 un reconegut ge\xc3\xb2graf i icti\xc3\xb2leg. Quan nom\xc3\xa9s tenia unes poques setmanes, els seus pares es van separar. Tot i que la seva mare va demandar-ne la cust\xc3\xb2dia, el seu pare va prevaldre; era cristi\xc3\xa0 i l\'Esgl\xc3\xa9sia ortodoxa russa decidia en aquesta mena de casos. Ra\xc3\xafssa i el seu germ\xc3\xa0 Sim\xc3\xb3 van ser batejats i criats pel seu pare, l\'\xc3\xa0via paterna Klara Lvovna Berg, i la seva madrastra Maria Mikha\xc3\xaflovna Iv\xc3\xa0nova, amb qui Lev Berg es va casar el 1923.\n_START_SECTION_\nEducaci\xc3\xb3\n_START_PARAGRAPH_\nBerg es va graduar de l\'escola luterana alemanya de Sant Petersburg en 1929. Despr\xc3\xa9s va obtenir un diploma en gen\xc3\xa8tica per la Universitat Estatal de Leningrad, on va estudiar sota la direcci\xc3\xb3 de Hermann Joseph Muller. Amb la tesi "Les difer\xc3\xa8ncies entre les poblacions silvestres i de laboratori de Drosophila melanogaster: una hip\xc3\xb2tesi de correlacions gen\xc3\xa8tiques", va obtenir un grau de Candidat de Ci\xc3\xa8ncies per la Universitat Estatal de Leningrad. Ella va comen\xc3\xa7ar a treballar en una tesi doctoral, "Esp\xc3\xa8cies com un sistema evolutiu," a principis de 1940 i oficialment la va defensar el 1964, i va aconseguir un grau de Doctor en Ci\xc3\xa8ncies a l\'Institut de Citologia i Gen\xc3\xa8tica de Novossibirsk.\n_START_SECTION_\nCarrera cient\xc3\xacfica\n_START_PARAGRAPH_\nDespr\xc3\xa9s dels seus estudis a Leningrad, Berg es va traslladar a Moscou per treballar a l\'Institut Severtsov sota la direcci\xc3\xb3 d\'Ivan Schmalhausen. Treball\xc3\xa0 igualment a l\'Institut de Zoologia de la Universitat de Moscou. Davant la creixent influ\xc3\xa8ncia del lissenkoisme, va haver de deixar la Universitat de Moscou, de la qual ella diu haver estat llavors l\'\xc3\xbaltima genetista en funcions._NEWLINE_El 1948, Berg era professora de la Universitat Herzen. Despr\xc3\xa9s va treballar a la Universitat Estatal de Leningrad, com a professora i investigadora. De 1964 a 1968, va dirigir el laboratori de la gen\xc3\xa8tica de poblacions de l\'Institut de Citologia i Gen\xc3\xa8tica de la Universitat Estatal de Novossibirsk._NEWLINE_El 1968, Berg va haver de sortir de Novossibirsk i retorn\xc3\xa0 com a professora a la Universitat Herzen fins al 1974._NEWLINE_A mitjans de la d\xc3\xa8cada de 1970, Berg va aconseguir emigrar als Estats Units. Ocup\xc3\xa0 un c\xc3\xa0rrec a la Universitat de Wisconsin-Madison de 1975-1981 i fou professora de la Universitat de Washington a Saint Louis._NEWLINE_Va viatjar i va ensenyar abans de traslladar-se a Fran\xc3\xa7a, amb la seva filla, el 1994.\xc2\xa0\xc2\xb7 Mor\xc3\xad a Par\xc3\xads el 2006. Est\xc3\xa0 enterrada al cementiri parisenc del P\xc3\xa8re-Lachaise.\n_START_SECTION_\nOpinions pol\xc3\xadtiques\n_START_PARAGRAPH_\nBerg \xc3\xa9s unA \xc2\xab\xc2\xa0no conformistA\xc2\xa0\xc2\xbb en els temps de la Uni\xc3\xb3 Sovi\xc3\xa8tica. La liberalitzaci\xc3\xb3 relativa sota r\xc3\xa8gim de Khrusxov li permet rebre a casa seva artistes i escriptors dissidents.Ella va signar amb altres col\xc2\xb7legues investigadors una carta de protesta contra el judici a porta tancada dels dissidents. El 1968, va ser condemnada per "irresponsabilitat pol\xc3\xadtica" i hagu\xc3\xa9 de deixar la seva feina a Novossibirsk._NEWLINE_Berg empr\xc3\xa8n la defensa de Nikolai Timof\xc3\xa9iev-Ressovski, perseguit despr\xc3\xa9s de la Segona Guerra Mundial per haver treballat per l\'Alemanya naziEn les seves mem\xc3\xb2ries, Berg fa la cr\xc3\xb2nica de les dificultats que troba a l\'hora de treballar en el sistema sovi\xc3\xa8tic.\n_START_SECTION_\nVida personal\n_START_PARAGRAPH_\nBerg es cas\xc3\xa0 amb el tamb\xc3\xa9 genetista Valent\xc3\xadn Serg\xc3\xa9ievitx Kirp\xc3\xadtxnikov el 1945. La parella va tenir dues filles, Ielizaveta i Maria Kirp\xc3\xadtxnikova, nascudes el 1947 i 1948, respectivament.'